gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3178, del 06-02-1998 (1998/902)

DECRET 7/1998, de 27 de gener, del Govern Valencià, pel qual modifica la composició del Consell de Direcció del Centre de Transfusió de la Comunitat Valenciana.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/01/27/7/dof/vci/html**

### Dades del document

Número de DOGV
:   3178

Data del DOGV
:   06-02-1998

Secció del DOGV
:   I. DISPOSICIONS GENERALS

Número del document
:   1998/902


Data del document
:   27-01-1998

Organisme emissor
:   Conselleria de Sanitat

Tipus de document
:   Decret

Anàlisi jurídica

DECRET 7/1998, de 27 de gener, del Govern Valencià, pel qual modifica la composició del Consell de Direcció del Centre de Transfusió de la Comunitat Valenciana. [1998/C902]
  
El Decret 33/1997, de 26 de febrer, del Govern Valencià, que aprova el Reglament Orgànic i Funcional de la Conselleria de Sanitat, estableix un nou organigrama i distribució de competències, que afecta l'actual composició del Consell de Direcció del Centre de Transfusió de la Comunitat Valenciana, actualment determinada en el Decret 156/1992, de 14 de setembre, del Govern Valencià, pel qual quedava modificat el l'article 5 del Decret 174/19033, de 28 d'octubre, del Govern Valencià, de creació del Centre de Transfusió de la Comunitat Valenciana.
  
Atesa la nova reglamentació de la Conselleria de Sanitat, resulta necessari modificar una altra vegada la composició de l'esmentat Consell de Direcció del Centre de Transfusió de la Comunitat Valenciana per adequar-lo a l'actualitat.
  
En la virtut d'això, a proposta del conseller de Sanitat i després de la deliberació del Govern Valencià, en la reunió de 27 de gener de 1998,
  
DECRETE
  
Article únic
  
Es modifica el contingut de l'article únic del Decret 156/1992, de 14 de setembre, del Govern Valencià, el qual tindrà la següent redacció:
  
«Article 5. El Consell de Direcció estarà integrat pels membres següents:
  
- President: el conseller de Sanitat.
  
- Vicepresident: el sotssecretari de la Conselleria de Sanitat.
  
- Vocals:
  
· El director general d'Atenció Especialitzada.
  
· El director general de Recursos Econòmics.
  
· El director del Centre de Transfusió de la Comunitat Valenciana.
  
· Els dos subdirectors dels centres d'Alacant i Castelló.
  
· Els tres directors territorials de la Conselleria de Sanitat.
  
· Un representant dels bancs de sang del sector públic.
  
· Un representant dels bancs de sang del sector privat.
  
· Dos representants de la Federació de Donants de la Comunitat Valenciana, de províncies diferents.
  
· El director econòmic del Centre de Transfusió de la Comunitat Valenciana.»
  
DISPOSICIÓ FINAL
  
El present decret vigirà des del dia de la publicació en el Diari Oficial de la Generalitat Valenciana.
  
València, 27 de gener de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,


Còpia Permalink ELI
Diari Oficial de la Generalitat Valenciana


Sumari del DOGV 3290, del 21-07-1998 (1998/5651)

Informació pública de la Modificació del Pla General d'Ordenació Urbana número 47 en l'àmbit de l'Enclavament 5.
----------------------------------------------------------------------------------------------------------------

### Dades del document

Número de DOGV
:   3290

Data del DOGV
:   21-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5651


Organisme emissor
:   Ajuntament de Torrevieja

Tipus de document
:   Anunci

Informació pública de la Modificació del Pla General d'Ordenació Urbana número 47 en l'àmbit de l'Enclavament 5. [1998/M5651]
  
El senyor Ángel García Martínez, regidor delegat d'Urbanisme de l'Ajuntament de Torrevieja, fa saber:
  
Que el Ple de l'Ajuntament, en sessió celebrada el dia 24 de novembre de 1997, va adoptar, entre altres, el següent acord:
  
Primer
  
Sotmetre a informació pública per període d'un mes la Modificació del Pla General d'Ordenació Urbana número 47 en l'àmbit de l'Enclavament 5, anunciat en el Diari Oficial de la Generalitat Valenciana i en el diari La Verdad d'Alacant. Durant aquet termini el projecte estarà dipositat, per a consultar-lo, en l'Ajuntament i podrà ser examinat per a la presentació de les al·legacions, observacions o suggeriments que s'estimen oportuns.
  
Segon
  
Remetre a la Comissió Territorial d'Urbanisme, als efectes del concert previ regulat en l'article 38.1 de la Llei Reguladora de l'Activitat Urbanística.
  
Tercer
  
Facultar l'alcalde president, o qui legalment el substituïsca o actue com a tal, tan àmpliament com siga necessari i escaiga en dret per al compliment i efectivitat d'aquests acords.
Diari Oficial de la Generalitat Valenciana


Sumari del DOGV 3162, del 15-01-1998 (1998/157)

Subhasta per a l'execució de les obres d'urbanització de la Unitat d'Execució número 15.
----------------------------------------------------------------------------------------

### Dades del document

Número de DOGV
:   3162

Data del DOGV
:   15-01-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/157


Organisme emissor
:   Ajuntament de Nules

Tipus de document
:   Subhasta

Subhasta per a l'execució de les obres d'urbanització de la Unitat d'Execució número 15. [1998/M157]
  
L'Ajuntament, en sessió d'11 de novembre de 1997, va aprovar el plec de clàusules economicoadministratives per a l'adjudicació per subhasta i l'execució de les obres d'urbanització de la Unitat d'Execució número 15.
  
Durant el termini de 15 dies, a partir de la publicació d'aquest anunci en el Butlletí Oficial de la Província, podrà examinar-se l'esmentat plec en el Servei d'Atenció al Públic d'aquest Ajuntament.
  
Anunci per a la contractació d'obres.
  
- Entitat adjudicadora: Ajuntament de Nules.
  
- Objecte del contracte: urbanització de la Unitat d'Execució número 15.
  
- Termini d'execució: les obres han d'iniciar-se dins dels 10 dies següents a la firma del contracte.
  
Les obres han d'estar acabades als quatre mesos, a partir de la data de l'acta de replanteig.
  
- Tramitació: subhasta.
  
- Pressupost base de licitació: 7.901.381 pessetes.
  
- Garanties:
  
Provisional: 158.028 pessetes.
  
Definitiva: el 4% de l'execució.
  
- Obtenció de la documentació: Servei d'Atenció al Públic d'aquest Ajuntament.
  
- Classificació del contractista: no és necessària.
  
- Presentació d'ofertes: durant 26 dies naturals, comptats a partir del següent a la publicació d'aquest anunci en el Diari Oficial de la Generalitat Valenciana.
  
- Documentació a presentar: proposta econòmica i justificant d'alta en IAE i corrent de pagament a Hisenda i Seguretat Social, document nacional d'identitat, declaració de capacitat i compatibilitat, resguard de fiança, justificació de solvència econòmica, financera i tècnica i i tota aquella documentació que s'indica en l'esmentat plec.
  
- Lloc: Servei d'Atenció al Públic d'aquest Ajuntament, de 09.00 a 14.00 hores.
  
- Obertura d'ofertes: en el saló de sessions de l'Ajuntament a les 14.00 hores del primer dia hàbil següent a l'acabament del termini de presentació, excepte en el cas que fóra dissabte, en què es traslladaria al primer dia hàbil posterior i l'acte serà públic.
Diari Oficial de la Generalitat Valenciana


Sumari del DOGV 3274, del 29-06-1998 (1998/4670)

Expedient número 04PL02/98. Adjudicació del concurs de la publicitat de les proves de la Junta Qualificadora de Coneixements de Valencià dels 2 períodes de la convocatòria de 1998.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/4670


Organisme emissor
:   Conselleria de Cultura, Educació i Ciència

Tipus de document
:   Anunci

Expedient número 04PL02/98. Adjudicació del concurs de la publicitat de les proves de la Junta Qualificadora de Coneixements de Valencià dels 2 períodes de la convocatòria de 1998. [1998/X4670]
  
1. Entitat adjudicadora
  
a) Organisme: Conselleria de Cultura, Educació i Ciència.
  
b) Dependència que tramita l'expedient: Direcció General d'Ordenació i Innovació Educativa i Política Lingüística, Àrea de Política Lingüística.
  
c) Número d'expedient: 04PL02/98.
  
2. Objecte del contracte
  
a) Tipus de contracte: serveis.
  
b) Descripció de l'objecte: publicitat de les proves de la Junta Qualificadora de Coneixements de Valencià dels 2 períodes de la convocatòria de 1998.
  
c) Lot: no hi ha lots.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de 30 de març de 1998.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 5.500.000 pessetes.
  
5. Adjudicació
  
a) Data: 23 d'abril de 1998.
  
b) Contractista: Publipress, SA.
  
c) Nacionalitat: espanyola.
  
d) Import d'adjudicació: 5.453.856 PTA.
Diari Oficial de la Generalitat Valenciana


Sumari del DOGV 3332, del 17-09-1998 (1998/7846)

ACORD d'1 de setembre de 1998, del Govern Valencià pel qual s'autoritza la inclusió d'un projecte d'inversió denominat «Elements del transport» en l'annex d'inversions reals del programa 421.10 Direcció i Serveis Generals.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3332

Data del DOGV
:   17-09-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/7846


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD d'1 de setembre de 1998, del Govern Valencià pel qual s'autoritza la inclusió d'un projecte d'inversió denominat «Elements del transport» en l'annex d'inversions reals del programa 421.10 Direcció i Serveis Generals. [1998/7846]
  
El Govern Valencià, en la reunió del dia 1 de setembre de 1998, adoptà l'acord següent:
  
La Conselleria de Cultura, Educació i Ciència té prevista la compra, pel sistema d'adquisició centralitzada, d'un vehicle, a càrrec del capítol VI del programa 421.10 Direcció i Serveis Generals. Tenint en compte que en el pressupost per a l'any vigent no existeix un projecte d'inversió ajustat a la tipologia vigent, es proposa la inclusió d'un nou denominat «Elements del transport», que es finança mitjançant el reajustament d'un altre projecte d'inversió existent en l'annex d'inversions de l'esmentat programa.
  
En conseqüència i en virtut del que disposen els articles 17 i 18 de la Llei de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
S'autoritza la inclusió, en l'annex d'inversions reals del programa pressupostari 421.10 Direcció i Serveis Generals, del projecte d'inversió denominat «Elements del transport».
  
València, 1 de setembre de 1998
  
El conseller secretari del Govern Valencià,
Diari Oficial de la Generalitat Valenciana


Sumari del DOGV 3209, del 24-03-1998 (1998/1903)

Expedient número SMY/2/1998. Adjudicació del subministrament de material imprès, durant 1998, per a activitats de l'IVAJ.
-------------------------------------------------------------------------------------------------------------------------

### Dades del document

Número de DOGV
:   3209

Data del DOGV
:   24-03-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/1903


Organisme emissor
:   Institut Valencià de la Joventut

Tipus de document
:   Anunci

Expedient número SMY/2/1998. Adjudicació del subministrament de material imprès, durant 1998, per a activitats de l'IVAJ. [1998/X1903]
  
1. Entitat adjudicadora
  
a) Organisme: Institut Valencià de la Joventut
  
b) Dependència que tramita l'expedient: Secretaria Tècnica-Contractació.
  
c) Número de l'expedient: SMY/2/1998
  
2. Objecte del contracte
  
a) Tipus de contracte: subministraments.
  
b) Descripció de l'objecte: subministrament de material imprès, durant 1998, per a activitats de l'IVAJ.
  
d) Anunci de licitació: DOGV nº 3.143, de data 16-12-1997.
  
3. Tramitació, procediment i forma de l'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de la licitació
  
Import total: 57.224.053 PTA.
  
5. Adjudicació
  
a) Data: 5-2-1998
  
b) Contractista: Gráficas Marí Montañana, SL.
  
c) Nacionalitat: espanyola
  
d) Import de l'adjudicació: 92.644.051 PTA.
Diari Oficial de la Generalitat Valenciana


Sumari del DOGV 3228, del 23-04-1998 (1998/3000)

Expedient número 124/98. Adjudicació del servei de missatgeria per als centres dependents de l'Atenció Primària de l'àrea 17.
-----------------------------------------------------------------------------------------------------------------------------

### Dades del document

Número de DOGV
:   3228

Data del DOGV
:   23-04-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/3000


Organisme emissor
:   Conselleria de Sanitat

Tipus de document
:   Anunci

Expedient número 124/98. Adjudicació del servei de missatgeria per als centres dependents de l'Atenció Primària de l'àrea 17. [1998/Q3000]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Atenció Primària àrea 17. Girona, 24. 03461 Alacant. Telèfon (96) 520 69 11. Fax (96) 520 25 36.
  
c) Número d'expedient: 124/98.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: servei de missatgeria per als centres dependents de l'Atenció Primària de l'àrea 17.
  
c) Lot: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.171, de 28 de gener de 1998.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: set milions cent mil (7.100.000) pessetes.
  
5. Adjudicació
  
a) Data: 7 de març de 1998.
  
b) Contractista: Disvec, SL.
  
c) Nacionalitat: espanyola.
  
d) Import d'adjudicació: cinc milions vuit-centes setanta-nou mil sis-centes noranta-dues (5.879.692) pessetes.
Diari Oficial de la Generalitat Valenciana


Sumari del DOGV 3219, del 07-04-1998 (1998/2641)

Informació pública de la Modificació Puntual número 10 de les Normes Subsidiàries de Planejament Municipal.
-----------------------------------------------------------------------------------------------------------

### Dades del document

Número de DOGV
:   3219

Data del DOGV
:   07-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2641


Organisme emissor
:   Ajuntament de Monforte del Cid

Tipus de document
:   Anunci

Informació pública de la Modificació Puntual número 10 de les Normes Subsidiàries de Planejament Municipal. [1998/M2641]
  
El Ple de l'Ajuntament, en sessió del dia 12 de març de 1998, ha acordat sotmetre a informació pública la Modificació Puntual número 10 de les Normes Subsidiàries de Planejament Municipal, consistent en la reducció de l'amplària del carrer de Paraguay en el tram comprés entre l'avinguda de la Constitución i el carrer de Cuba, i la supressió del tram del carrer de Juan de la Cierva, comprés entre l'avinguda de la Constitución i el carrer de Cuba.
  
L'expedient es troba de manifiest en la Secretaria d'aquest Ajuntament per termini d'un mes, comptat a partir del dia següent al de la publicació del present anunci en el Diari Oficial de la Generalitat Valenciana.
  
La qual cosa, de conformitat amb el que estableix l'article 38 de la Llei 6/1994, de la Generalitat Valenciana, Reguladora de l'Activitat Urbanística, es fa públic perquè durant el dit termini es puguen formular les al·legacions pertinents.
Diari Oficial de la Generalitat Valenciana


Sumari del DOGV 3315, del 25-08-1998 (1998/6532)

Informació pública del Projecte de Reparcel·lació del Sector 6 Vil·la Amàlia del PGOU.
--------------------------------------------------------------------------------------

### Dades del document

Número de DOGV
:   3315

Data del DOGV
:   25-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6532


Organisme emissor
:   Ajuntament de Torrevieja

Tipus de document
:   Anunci

Informació pública del Projecte de Reparcel·lació del Sector 6 Vil·la Amàlia del PGOU. [1998/X6532]
  
El senyor Ángel García Martínez, regidor-delegat d'Urbanisme de l'Ajuntament de Torrevieja fa saber:
  
Presentat per la mercantil Lorca Familia, SL, representada per Dª Pilar Ramos Banus i Urbanizadora de Fincas Turísticas, SL, representada per D. Tomás Conejero Guillén, projecte de reparcel·lació en el Sector 6 Vil·la Amàlia, a l'empara del que disposen els articles 45, 46 i 69 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública pel termini de vint dies, a un diari d'informació general editat a la Comunitat Valenciana i en el Diari Oficial de la Generalitat Valenciana; el termini es comptarà a partir de l'endemà de la publicació en aquest últim, i durant el termini esmentat s'hi podran presentar totes les al·legacions o documents que s'estimen convenients.
  
L'expedient complet estarà exposat al públic durant el termini esmentat a l'Ajuntament de Torrevieja, Servei d'Urbanisme.
Diari Oficial de la Generalitat Valenciana


Sumari del DOGV 3346, del 07-10-1998 (1998/7576)

RESOLUCIÓ de 9 de juliol de 1998, del conseller de Presidència, per la qual s'aprova l'escut de l'Ajuntament de Petrés (València).
----------------------------------------------------------------------------------------------------------------------------------

### Dades del document

Número de DOGV
:   3346

Data del DOGV
:   07-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7576


Data del document
:   09-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 9 de juliol de 1998, del conseller de Presidència, per la qual s'aprova l'escut de l'Ajuntament de Petrés (València). [1998/7576]
  
L'Ajuntament de Petrés ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Petrés que quedarà organitzat de la següent manera:
  
«Escut quadrilong de punta redona. Partit.
  
Al primer quarter, en camp de gules un castell d'or maçonat i aclarit de sabre, sobre una terrassat d'argent.
  
Al segon quarter, en camp d'or una àguila de sable d'ales esteses, picada i membrada de gules.
  
Al timbre, corona reial oberta.»
  
Aquesta resolució posa fi a la via administrativa. Les persones interessades podran interposar contra aquesta, després de la comunicació preceptiva al conseller de Presidència, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, d'acord amb el que estableix l'article 110.3 de la Llei 30/1992, i els article 58.1 i 57.2.f) de la Llei de la Jurisdicció Contenciosa Administrativa. Tot això sense perjudici que les persones interessades puguen exercir qualsevol altre recurs que estimen procedent.
  
València, 9 de juliol de 1998.- El conseller de Presidència: José Joaquín Ripoll Serrano
Diari Oficial de la Generalitat Valenciana


Sumari del DOGV 3220, del 08-04-1998 (1998/2670)

ORDRE de 30 de març de 1998, de la Conselleria d'Ocupació, Indústria i Comerç, per la qual es fan públics la línia de crèdit i l'import global màxim destinat a la concessió d'ajudes establides pel Pla d'Actuacions per a la Millora de l'Ocupació Rural (PAMER V) per a l'exercici 1998.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3220

Data del DOGV
:   08-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2670


Data del document
:   30-03-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 30 de març de 1998, de la Conselleria d'Ocupació, Indústria i Comerç, per la qual es fan públics la línia de crèdit i l'import global màxim destinat a la concessió d'ajudes establides pel Pla d'Actuacions per a la Millora de l'Ocupació Rural (PAMER V) per a l'exercici 1998. [1998/Q2670]
  
Per mitjà de l'Ordre de 30 de desembre de 1997, de la Conselleria d'Ocupació, Indústria i Comerç, s'estableix el Pla d'Actuacions per a la Millora de l'Ocupació Rural (PAMER V) i es convoquen les ajudes corresponents per a l'exercici 1998.
  
El Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública Valenciana, estableix en l'article 47.11, la necessitat de fer públiques les línies de subvenció que financen la concessió d'ajudes de naturalesa corrent o de capital i de l'import màxim que s'hi destina.
  
En virtut d'això i de conformitat amb allò que ordena la disposició addicional primera de l'Ordre de 30 de desembre de 1997, de la Conselleria d'Ocupació, Indústria i Comerç,
  
ORDENE
  
Article únic
  
Per a l'exercici de 1998 i de conformitat amb el que s'ha establit en la Llei 15/1997, de 29 de desembre, de Pressupostos de la Generalitat Valenciana per a l'exercici de 1998, les ajudes establides pel Pla d'Actuacions per a la Millora de l'Ocupació Rural (PAMER V) en l'Ordre de 30 de desembre de 1997, de la Conselleria d'Ocupació, Indústria i Comerç (DOGV 3.161, de 14.01.98), es finançaran a càrrec de la secció 11, programa 322.10, Foment de l'Ocupació, línia 404, amb un import global màxim de 0.190.158.274 pessetes, de les quals 2.281.300.966 són finançades pel Fons Social Europeu, i línia 702, per un import global màxim de 64.395.673 pessetes.
  
València, 30 de març de 1998
  
El conseller d'Ocupació, Indústria i Comerç,